Taaskord on põhjust rõõmustada, sest Bisly targa kodu automaatika ehk nutikodu lahendused jõuavad üha uutesse elamuarendustesse. Koostöö alustamine kinnisvara arendajaga RETORI ja koostöö jätkumine juba lepinguliste kinnisvaraarendajaga Perton Ehitus ja Bonava tähendab, et targa hoone lahendused uutes korterites ja kontorites on muutumas sama elementaarseks kui küte ja vesi.
Koostöö eduka kinnisvara arendajaga RETORI toob Tallinna südalinna uue nutika kortermaja ja Pärnu mnt 43b aadressile loodava eksklusiivse kortermaja elanikud saavad peagi nautida kaasaegseid mugavuslahendusi ning elada energiasäästlikes kodudes. RETORI missiooniks on koostöös parimate arhitektidega luua ajas püsiva kvaliteediga kinnisvara ja Bisly targa hoone automaatika loob kodudele tulevikukindlust veelgi! Lisaks Bisly targa kodu standardlahendusele avaneb uudse võimalusena autolifti uks automaatselt tänu numbrituvastusele või lihtsalt nutitelefoni äpist ja ka telefoniga helistades.
Perton Ehituse ja Bonavaga on Bisly tarku kodusid loonud juba varem ja seda suuremat heameelt valmistab koostöö jätkumine uutel objektidel. Perton Ehituse eksklusiivne kortermaja Kadriorus aadressil Vesivärava 9 on hea näide, kuidas väljast miljööväärtuslik hoone peidab endas kaasaegseimat tehnoloogiat ja pakub elanikele uue ajastu mugavusi. Vesivärava 9 kortermajas on lisaks korterisisestele lahendustele targalt juhitud ka koridoride valgustus, mis alandab energiatarbimist ja muudab kortermaja veelgi keskkonnasõbralikumaks.
Bonava Uus-Mustamäe Premium kodud laiendavad tarkade korterite valikut veelgi, sest Bisly targa hoone tehnoloogia hakkab hoolitsema ka Aiandi 7 aadressil asuvate perekorterite elanike heaolu eest.
Kortermajade targa kodu paketid ja lahendused luuakse igale kortermajale spetsiaalselt ja pakutavad võimalused erinevad veidi igas kortermajas, kuid standardina saab targa kodu elanik:
- juhtida oma korteri kütet toa- ja ajapõhiselt
- avada uksi mugavalt nutitelefonist või seinaekraanilt
- näha videofono pilti oma nutitelefonis ja vastata kõnedele nii koduselt seinaekraanilt kui oma nutitelefonist kodus või kodust eemal viibides. Viimane on olnud elanike seas eriti hinnatud võimalus, sest kui näed välisukse taga ootavat kullerit, saad lasta paki jätta oma korteri ukse taha ja ei pea ise selleks koju kiirustama.
- igakuised näidud edastatakse haldurile automaatselt
- näha Bisly äpist jooksvat ülevaadet oma energia- ja veetarbimise kohta. Uuringud näitavad, et kui inimene omab ülevaadet oma energia- ja vee tarbimise kohta, siis korrigeerib ta oma tarbimisharjumusi.
Targas hoones leidub koridorides ja mujal erinevaid nutikaid Bisly sensoreid, mis jälgivad hoone tööd, tagavad energiasäästu ja vajadusel teavitavad häiretest!